Document ID: 32011R0465

A BIZOTTSÁG 465/2011/EU VÉGREHAJTÁSI RENDELETE
(2011. május 13.)
a 882/2010/EU rendeletnek a 2010/2011. gazdasági év során a kvótán kívüli cukor kivitelére vonatkozó engedély iránti kérelmek benyújtása tekintetében történő módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
tekintettel a cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról szóló, 2006. június 30-i 951/2006/EK bizottsági rendeletre (2) és különösen annak 7e. cikkére, összefüggésben 9. cikke (1) bekezdésével,
mivel:
(1)
Az 1234/2007/EK rendelet 61. cikke első albekezdésének d) pontja értelmében a rendelet 56. cikkében említett kvótán felül előállított cukormennyiségből csak a megállapítandó mennyiségi korlátozás erejéig lehet exportálni.
(2)
A kvótán felül előállított cukor és izoglükóz kivitelére a 2010/2011-es gazdasági év végéig alkalmazandó mennyiségi korlátozás megállapításáról szóló, 2010. május 7-i 397/2010/EU bizottsági rendelet (3)650 000 tonnában rögzítette az exportálható cukormennyiséget.
(3)
A kiviteli engedély iránti kérelmekben megjelölt cukormennyiségek meghaladták az említett mennyiségi korlátozást. A kvótán kívüli cukorra vonatkozó kiviteli engedélyek kibocsátásakor alkalmazandó százalékos elfogadási arány megállapításáról, kiviteliengedély-kérelmek elutasításáról és a kiviteliengedély-kérelmek benyújtásának felfüggesztéséről szóló, 2010. október 6-i 882/2010/EU bizottsági rendelet (4), ezért a 2010. október 11-től2011. szeptember 30-ig terjedő időszakra felfüggesztette a kvótán kívüli cukor kivitelére vonatkozó engedély iránti kérelmek benyújtását.
(4)
A kvótán felül előállított cukor és izoglükóz kivitelére a 2010/2011-es gazdasági év végéig alkalmazandó mennyiségi korlátozás megállapításáról szóló 397/2010/EU rendelet módosításáról szóló, 2011. május 12-i 461/2011/EU bizottsági végrehajtási rendelet (5) értelmében a kvótán felüli cukorból exportálható mennyiség a 2010/2011. gazdasági évre 700 000 tonnával nőtt.
(5)
A 2010/2011. gazdasági évre vonatkozó mennyiség növekedése következtében célszerű július első hetétől újra lehetővé tenni a kiviteli engedély iránti kérelmek benyújtását.
(6)
A 882/2010/EU rendeletet ezért ennek megfelelően módosítani kell.
(7)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
A 882/2010/EU rendelet 1. cikkének (3) bekezdését el kell hagyni.
2. cikk
Ez a rendelet az Európai Unió Hivatalos Lapjában való közzétételét követő harmadik napon lép hatályba.
A rendeletet 2011. július 4-étől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. május 13-án.

Labels: 3
17